**Prečo by sa učiteľ geografie nemal báť na vyučovaní otvárať politické a hodnotové témy.**

Povolanie učiteľa je predovšetkým poslaním, ktoré je veľmi dôležité nielen pre žiakov, ale aj pre celú našu spoločnosť. V súčasnej modernej dobe, kde žiaci majú prístup k rôznym informáciám prostredníctvom médií, rôznych internetových stránok je podľa môjho názoru otvorenie politických a hodnotových tém na hodinách geografie potrebné. Hovoriť so žiakmi o aktuálnom dianí v politike na Slovensku a v okolitých krajinách nemusí hneď znamenať propagáciu politických strán, či pretláčanie toho ktorého názoru. Žiak sa učí kritický myslieť, robiť kompetentné rozhodnutia a vedieť riešiť problémy. Z časového hľadiska je náročné zakomponovať problematiku politických a hodnotových tém do vyučovacieho procesu jednej hodiny. Aj žiakom, ktorí sa o politiku a verejne dianie veľmi nezaujímajú, je preto dôležité ukázať, že existuje množstvo iných spôsobov, ako sa zapájať do hodnotových tém spoločnosti.

Vo vyučovacom procese absentuje reflektovanie aktuálneho diania a spoločenskej reality v školskom systéme a v jednotlivých vyučujúcich predmetoch. V súčasnej dobe je potrebné nasmerovať a viesť žiakov k tomu, aby sme z nich vychovali a vyformovali aktívnych občanov. Občanov, ktorí majú záujem o verejné dianie a o podieľanie sa na fungovaní politického systému. Zo strany učiteľa je preto potrebné vnášať do vyučovacieho procesu podnety, ktoré by zatraktívnili a zároveň priblížili, či vysvetlili problematiku politiky cez konkrétny vyučovací predmet. Prostredníctvom učenia o politickom systéme dokážu žiaci neskôr konštruktívne myslieť a vytvárať objektívne závery neovplyvnené názormi prívržencov niektorých politických skupín. Práve otváranie politických a hodnotových tém na hodinách nielen geografie by mohlo viesť žiakov lepšie sa zaradiť do spoločenského života bez extrémistických prejavov. Vzdelanie v tejto oblasti je prvoradé a základné najmä preto, aby žiaci neinklinovali k rôznym prívržencov extrémistických skupín a aby nerezoltovali bez akýchkoľvek znalostí a vedomostí. A tak sa z týchto ľudí, ktorým nebola od začiatku vštepovaná objektívna výchova v oblasti politického vzdelávania stávajú zástancami skupín ako ultras a iných extrémistických zoskupení. Netreba sa báť so žiakmi komunikovať aj o súčasnom stave v politike a zároveň poukázať na niektoré neduhy v nej. Verím, že témy s politickým podtónom sa stanú bežnou súčasťou v praxi vo výchovno-vyučovacom procese.