Prečo by sa učiteľ geografie nemal báť na vyučovaní otvárať politické a hodnotové témy .

Diskusia o politike na školách sa dotýka každého z nás. U detí by sme mali rozvíjať občianske, ako aj politické kompetencie. Nemalo by to byť niečo strašné, o čom by sa učiteľ bál rozprávať. So žiakmi, deťmi treba hovoriť otvorene o aktuálnom dianí v politike, či už na Slovensku, alebo vo svete . Nemusíme pri tom propagovať nejakú konkrétnu politickú stranu, politický názor, či politické myslenie. Taktiež nechceme vnútiť náš názor na konkrétne politické myslenie, ale naopak, môžeme hovoriť o politike na úrovni hodnôt, môžeme na hodinách rozvíjať diskusiu o kľúčových témach, rozprávať sa. Na hodinách by sa učiteľ nemal báť sprostredkovať informácie prostredníctvom novinových článkov, televíznych správ a pod. Politickým témam by sme sa nemali vyhýbať, ale mali by sme práve na hodinách naučiť žiakov počúvať, tolerovať názory iných, vyjadriť svoj vlastný názor, diskutovať spoločne o politických témach.