**UNIVERZITA KOMENSKÉHO V BRATISLAVE**

**PRÍRODOVEDECKÁ FAKULTA**

**ÚVOD DO GEOGRAFIE A PODSTATY GEOGRAFICKÉHO MYSLENIA**

**ESEJ**

1. Prečo by učiteľ geografie nemal na vyučovacích hodinách otvárať politické a hodnotové témy?
2. Prečo by sa učiteľ geografie nemal báť na vyučovaní otvárať politické a hodnotové témy?

Môj názor:

1. Politické názory a prejavy sú každého osobnou záležitosťou. Je to moje presvedčenie o niečom. Nemám žiadne právo nútiť ostatných, aby si mysleli a presadzovali to isté čo ja. Každý z nás je slobodný človek a má právo na svoj slobodný názor a prejav. Nie je správne nútiť žiakov, aby zdieľali môj názor. Učiteľ by nemal hovoriť žiakom, že to čo si on myslí, je aj správne. Žiaci majú svoj vlastný názor na mnoho iných vecí. V súčasnosti sú ovplyvňovaní nielen svojou rodinou a blízkym okolím, ale aj rôznymi médiami, ktoré sú v dnešnej dobe veľmi populárne a rozšírené. Sociálne siete patria k zdrojom, ktoré nielen žiakov/deti, ale aj dospelých ovplyvňujú vo veľmi veľkej miere. Záleží od vzťahu učiteľa a žiakov, ako žiaci prijímajú názory učiteľa aj v iných záležitostiach. Ak má učiteľ so žiakmi dobrý vzťah a dokáže ich ovplyvňovať v mnohých veciach, tak si myslím, že politika a hodnotové postoje, by k tomu patriť nemali. Úlohou učiteľa je žiakom odovzdať vedomosti a naučiť ich ako uplatniť teoretické poznatky získané počas štúdia v praxi, v živote. Rovnako dôležitá je aj výchova, ktorú učitelia častokrát suplujú za rodičov.
2. Na druhej strane je veľmi dôležité, aby si každý stál za svojím názorom a vedel ho prejaviť. Každý má právo na svoj vlastný názor a slobodu slova. Je veľmi podstatné vedieť v čo verím a o čo mi v živote ide. Je dôležité v niečo veriť, veriť, že niekto nám pri hľadaní, resp. pri dosahovaní cieľa mať lepší život nielen pre seba, ale aj pre svoje deti a ďalšie generácie, môže pomôcť. Je dôležité vedieť, že nie sme sami. A ako sa hovorí, v jednote je sila. Nie každý z nás má rovnaký názor, to je nie je možné, ale určite sa každý chce mať vo svojej krajine čo najlepšie. Takže ak chceme vyjadriť svoj názor, musíme aj vedieť, prečo v to, o čom hovoríme a presadzujeme, veríme. Čiže povzbudzovať žiakov k vyjadreniu svojich vlastných názorov a nehanbiť sa za to, je tiež jednou z úloh učiteľa. Hoci, pri témach ako politika a hodnoty, môže veľmi ľahko dôjsť k vyhrotenej situácii a ostrej výmene názorov, pretože nezdieľame názor toho druhého.