**Univerzita Komenského v Bratislave**

**Prírodovedecká fakulta**

**Prečo by sa učiteľ geografie nemal báť na vyučovaní otvárať**

**politické a hodnotové témy?**

Témou eseje je prečo by sa učiteľ geografie nemal báť na vyučovaní otvárať politické a hodnotové témy? Ide o otázku, ktorú by si mal položiť každý učiteľ, ktorý učí predmet geografiu, ale aj rovnako predmety dejepis, občianska náuka a iné.

Pri výučbe v spomínaných predmetoch by sa nemalo zabúdať na prepájanie súvislostí a teda otvárať aj problematiku politických aj hodnotových tém. Učiteľ je osoba, ktorá vzdeláva žiakov a odovzdáva im vedomosti, zručnosti pričom formuje ich osobnosť. Politika a politická sféra má obrovský vplyv na zmenu štruktúry krajín, rozvoj miest, štátov, obyvateľstvo, prírodné zdroje aj klímu vo svete a atď. Žiaci by mali vedieť kriticky myslieť a vedieť prepájať získané vedomosti. Na druhej strane učiteľ by mal vedieť pohotovo reagovať na aktuálnu situáciu a zakomponovať to do vyučovacieho procesu. Pre žiakov sa takáto forma výučby stáva vedomostnou, zážitkovou formou a na základe aktuálnej problematiky, tém riešených v televízií, novinách medzi ľuďmi by mal o tom so žiakmi diskutovať a vysvetliť im to. Prečo? Pretože treba u nich vzbudzovať záujem o dianie v spoločnosti. Takisto ich treba viesť k vyjadreniu svojich názorov.

Podľa môjho názoru je dôležité nechať žiakom priestor na kladenie otázok, aby mali dostatočný priestor na získavanie nových informácií. Nemôžeme sa vyhýbať kontroverzným témam, ak chceme u žiakov vzbudiť verejné a politické povedomie. Je dôležité, aby sa žiaci vedeli orientovať v informáciách a kriticky ich vedeli zhodnotiť. Geografia čiže všetko okolo nás všetkých ovplyvňuje. Dnešná geografia sa zameriava hlavne na problémy, ktoré súvisia s rozvojom, životným prostredím a udržateľným rozvojom spoločnosti.

Vezmime si napríklad klimatickú krízu. Je to celosvetový spoločenský problém zmeny počasia, roztápanie ľadovcov, dvíhanie morskej hladiny, požiare, extrémne suchá, potravinová kríza, migrácia... Vymenované atribúty, ktoré sa dejú okolo nás kvôli zmenám v prírode nás budú sprevádzať aj v budúcnosti, ak sa všetky štáty nezaviažu k zlepšeniu a neničeniu našich obmedzených zdrojov. V prípade, že sa nezačne riešiť klimatická kríza tak bude dochádzať k stratám ekosystému, zvierat, vody a ľudí. Všade v médiách bola téma klimatickej krízy spomínaná s celosvetovou konferenciou v Glasgowe, kde prebiehal samit o zmene klimatickej krízy a zaviazaniu sa štátov k poskytovaniu finančných prostriedkov na pomoc s bojom klimatickej krízy, zníženie produkcie metánu vo svete.[[1]](#footnote-1) Na základe aktuálnosti témy by učiteľ geografie mohol prepojiť a diskutovať o danom probléme so žiakmi. Je tu priestor pre ovplyvnenie hodnôt žiakov, aby si vážili všetko okolo seba, neplytvali s jedlom a vodou, naučili sa separovať a tak chrániť životné prostredie. Starostlivosť o životné prostredie nie je úlohou len človeka, ale aj úlohou štátu napríklad Ministerstva životného prostredia. Ide o širokú škálu globálnych problémov, na ktoré môže učiteľ geografie kedykoľvek nadviazať. Žijeme v demokratickom svete, kde by mal mať každý jeden priestor na vyjadrenie svojho názoru a zamyslenie sa nad budúcnosťou našej spoločnosti. V prípade, že nebudeme ako učitelia so žiakmi komunikovať budú hľadať odpovede na svoje otázky v iných dostupných zdrojoch na internete, pričom tie zdroje nemusia byť hodnoverné a môže tam byť použitých plno dezinformácií.

Ide o formovanie budúcej generácie, ktorí rovnako ako všetci ľudia na Zemi tvoria podstatu našej planéty. Je potrebné, aby si uvedomovali ako zásadne politika zasahuje do životného prostredia, klimatickej zmeny, migračnej krízy, potravinovej sebestatočnosti, a ďalších globálnych problémov pretože všetko neoddeliteľne so sebou súvisí. Čo sa stane, ak ľudia nebudú mať dostatok zdrojov pre svoje prežitie? No predsa nastanú katastrofické scenáre, ktoré si nechceme pripustiť. Každý jedinec na Zemi sa snaží prežiť a ak nebude mať dostatok zdrojov začne o to bojovať a snažiť sa zlepšiť svoje podmienky. Preto je našou úlohou snažiť sa zlepšovať situáciu vo svete a pomáhať ľuďom, ktorí sú na našu pomoc odkázaní. Objavujeme vesmír a nové planéty, ale vo väčšej miere by sme sa mali zamerať na našu Zem.

Použijem zaujímavý výrok z knihy (T. Marshall, 2017, str. 242): „Keď sa už dotýkame hviezd, výzvy pred nami sú také, že sa možno naozaj spojíme, aby sme im čelili. Nebudeme cestovať do vesmíru ako Rusi, Američania alebo Číňania, ale ako predstavitelia ľudstva. Hoci sme sa už dokázali oslobodiť od okov gravitácie, ešte stále zostávame uväznení vo svojich vlastných hlavách, obmedzovaní podozrievaním „iných“ a preto aj obmedzovaní na prapôvodný boj o zdroje. Pred nami je ešte dlhá cesta“[[2]](#footnote-2).

Záverom mojej eseje je, že učiteľ geografie, ale aj iných predmetov by sa so žiakmi mal rozprávať o politike a o hodnotových témach. V eseji som priblížila pár tém, ktorá sú globálnym problémom a je potrebné ich nevyhnutne riešiť a rozprávať sa o nich. Politika je systém, ktorý zasahuje do všetkých sfér fungovania štátu a rozhodujú za nás všetkých, čo sa bude diať. Takže so žiakov treba formovať generáciu s povedomím ochrany všetkého, čo je okolo nás.

1. Dostupné na: <https://www.consilium.europa.eu/sk/meetings/international-summit/2021/11/01/> [↑](#footnote-ref-1)
2. Marschall, T. V zajatí geografie. Premedia. I. vydanie, 2017. 242 s. ISNB 978 -80-8159-513-4. [↑](#footnote-ref-2)