Univerzita Komenského v Bratislave

Prírodovedecká fakulta

Prečo by som mala/nemala hodnotové/kontroverzné témy zaradovať do výučby geografie v mojej škole

Esej

Vypracovala:

Študijný program:

Akademický rok:

Predmet:

Vyučujúci:

Pojem hodnota patrí k najpoužívanejším výrazom bežnej komunikácie. Societa má určité predstavy o tom, čo je hodnotné, bez toho, aby vedela čokoľvek z teoretických úvah o podstate hodnôt. Tieto predstavy sa však obvykle týkajú iba jednotlivých hodnôt, to, čo považujú za eticky správne – nesprávne, výhodné – nevýhodné, krásne – nepekné, žiadúce – nežiadúce.

Predmet geografia sa zaoberá popisovaním a analýzou minulých, prítomných, ale aj budúcich procesov v našom svete. Dôležitou vlastnosťou predmetu geografia je úsilie popísať aktuálne a najzreteľnejšie fenomény terajšieho sveta. Meniaci sa svet je tak zároveň predmetom, ale aj hlavnou výzvou pre geografiu vo vzdelávaní a zaraďovaní hodnotových tém.

Vo výučbe geografie je bazálnym účelom rozvíjať u žiakov schopnosť premýšľať špecializovaným a osobitým spôsobom ohľadom rôznych kultúr a okolitom svete. To zahŕňa aj postojové a hodnotové vnímanie rôznych sociálnych, ekonomických a environmentálnych otázok, ktoré majú priamy alebo nepriamy vplyv na celú spoločnosť. Zaraďovaním morálnych zásad vo výučbe geografie sú kľúčové pre formovanie hodnotového systému žiakov a ich pochopenie komplexných otázok, s ktorými sa svet stretáva ako sú napríklad rešpekt k rôznym kultúram, zodpovednosť za životné prostredie, spravodlivosť a rovnosť, globálna zodpovednosť, etická zodpovednosť, participácia a angažovanosť.

Geografické vzťahy a procesy, ktoré prebiehajú v prirodzenom okolí žiakov, môžu byť pilierom na pochopenie súvislostí nielen ich okolia, ale najmä širšieho sveta. Konkrétnymi javmi, ktoré môžu žiaci, ale aj širšiu verejnosť pozorovať aktuálne vo svojom okolí, môžu byť napr. chudoba, znečistenie, zmena klímy alebo akékoľvek ďalšie spolupôsobenie prírodných a ľudských procesov. Každodenná geografia poskytuje kontexty reálneho, ale hlavne známeho sveta, na ktorých je možné stavať v prípade chápania užitočnosti geografie na globálnej úrovni. Hodnotové témy môžu žiaci skúmať, diskutovať o nich, hodnotiť ich na miestach, kde žijú alebo, ktoré navštevujú, pretože miesta okolo sa neustále menia a vyvíjajú.

Venovaním sa týchto hodnotových otázok vo výučbe geografie vedieme žiakov ku kritickému premýšľaniu z rôznych pohľadov o aktuálnych témach. Geopolitika, migrácia, kultúrna rozmanitosť, sociálna spravodlivosť a pod., sú kľúčové prvky, ktoré sa objavia v akomkoľvek budúcom scenári nášho sveta. Žiaci, ktorí si uvedomujú dôležitosť hodnotových tém lepšie vnímajú svoju vlastnú zodpovednosť a zodpovednosť celej spoločnosti voči okolitému prostrediu.

Zaradenie hodnotových tém do vyučovania môže priniesť veľa pozitívneho, ale aj negatívneho. Niektoré hodnotové témy môžu byť citlivé alebo kontroverzné, čo môže viesť k sporom medzi žiakmi a zložitým diskusiám, ktoré nie sú vždy produktívne. Rôzne kultúrne a osobné presvedčenia žiakov môžu sťažiť objektívne vyučovanie a niektorí žiaci sa môžu cítiť nepríjemne. V takomto prípade je dôležitý prístup, kde je potrebné nájsť rovnováhu medzi skutočnou výučbou a diskusiou o hodnotách, aby sa dosiahol čo najlepší výsledok pre žiakov.