**Prečo by sa učiteľ geografie nemal báť na vyučovaní otvárať politické a hodnotové témy?**

Geografia, ako to pre nás študujúcich geografiu, je známe v úzkom rámcovom podaní. Vieme, že je to veda na hraniciach medzi prírodnými, spoločenskými a technickými vedami. Jej prvoradým cieľom je teda preskúmať a opísať Zem, ale celkový predmet výskumu je veľmi široký. V zásade však ide o skúmanie v priestore. V rámci priestorovej analýzy sa geografia zaoberá pojmami ako vzdialenosť, smer, priestorové vzťahy, poloha, pohyb, interakcia a ústredným bodom záujmu sú štruktúry, komplexné vzťahy a procesy celosvetového geosystému.

Spoločnosť má zaužívanú predstavu, že geograf pracuje s mapami, pozoruje krajinu, ovláda hlavné mestá sveta, alebo poznatky vyjadrené iba dvoma slovami: geológia sú skaly, botanika sú rastliny, hydrológia je voda..., teda všeobecne prevládajúci stereotyp. Ľudia si spomínajú na to, čo sa učili, keď ešte boli sami mladý, no čo sa vyučuje dnes, už nevedia a nevedia ako veda napreduje. Učiteľ geografie pozoruje sled dianí a udalostí všeobecne, a zároveň aj konkrétne. Široký poznávací rámec robí z učiteľa teoretika – odborníka vo svojej profesii. Iba učiteľ rozmýšľajúci v geografickom kontexte vie porozumieť globálnym súvislostiam, a vie vysvetliť a posunúť poznatky deťom. Je to v každom prípade spoločenský prínos – výchovná hodnota. Predpokladom pre povolanie učiteľa sú jeho vlastné vedomosti a schopnosti predávať tieto ďalej žiakom. Niektoré učiteľské smery vyžadujú informovanosť na dostatočnej vedomostnej, ale aj praktickej úrovni pedagóga pre daný odbor.

Ak sa ale na vyučovacie metódy pedagóga pozeráme z opačnej strany – zo strany žiaka, ktorí horí zvedavosťou, aby sa dozvedel, čo sa deje vo svete v rôznych oblastiach, tak je to len prospešné. Od geomorfológie, litosféry a stavby Zeme, prečo je Zem nepokojná a vznikajú sopky a zemetrasenia, a je nebezpečná pre ľudí, cez cunami – obrovské vlny ničiace mestá, prírodu a celé okolie, až po vietor – vznik tornád, ktoré so sebou odnášajú všetko, čo im len príde do cesty. Zvedavosť ho podnecuje k tomu, aby kládol otázky – prečo to tak je, ako to vzniká, čo preto robíme, aby sme vplyv človeka na prírodu zmiernili, ako napreduje technológia, v čom nám bude užitočná?

Otázky a témy žiak smeruje na pedagóga a pedagóg následne poskytuje časový priestor na vysvetlenie postojov v sporných prípadoch, s ktorými sa v bežnom živote veľmi často stretávame. Sú to hodnotové alebo etické pojmy, napr. úžitok a škoda, spravodlivosť a krivda, dobro a zlo, práva a povinnosti. Tieto sa môžu používať aj v politike. V centre pozornosti pedagóga je zaujať správny postoj a tak celý proces výučby usmerňovať pre vedomostné uspokojenie žiaka. Škola nie je opustený ostrov, učiteľ zvyšuje svoje kvality v prospech žiakov a celkovej výučby predmetu, aby sa im dostali aktuálne informácie.

Technologický vývoj nám v minulosti umožnil prekonávať nepredstaviteľné prekážky v rámci vzdialenosti a vzbudil tak dôveru verejnosti. Na svojich mimozemských výpravách sa človek dostal na Mesiac, kde umiestnili družice na výskum prírodných zdrojov a vyslal vesmírne sondy do vzdialenejších kútov slnečnej sústavy, aby sa tak dostali k novým a novým poznatkom a informáciám. Samozrejme, to má aj politický nádych. Už pri výstupe do vesmíru sa Sovieti a Američania predbiehali, kto bude mať prvenstvo a zároveň tým posúvali aj hranice technologického pokroku. Všetky vojny vznikali za účelom získavania nových území s veľkým prírodným bohatstvom aj na úkor zabíjania všetkého živého a ničenia historického dedičstva. Mnohokrát mala príroda tú moc a silu zničiť všetko okolo nás – ako napríklad sila zemetrasení alebo aktívnej činnosti sopiek, záplav či tornád. Veľký podiel na tom majú práve ľudské konania, ktoré zmenili tvár nielen zeme, ale aj samotného ľudstva.

Politická geografia je tak vedou geografickou, ako aj vedou politickou, má interdisciplinárny, neustále sa meniaci charakter, ktorého predmetom výskumu je problematika štátu, vzťahy medzi systémom prírodného prostredia a ľudskej spoločnosti v priestore a čase. Vznikla zo snahy dosiahnuť najlepšie využitie prírodných zdrojov, správne rozmiestniť výrobu a utvoriť najvhodnejšie prostredie pre ľudskú spoločnosť. Politika sa posúva stále na vyššiu úroveň a ukazuje sa, že geografia stále veľkou mierou ovplyvňuje politiku väčšiny krajín. Možno dnes, výraznejšie ako v minulosti. V súčasnosti sa čoraz viac zaoberáme, a v budúcnosti budeme musieť naďalej dôrazne sledovať vývoj a zmeny v geografickom dianí. Napríklad klimatické zmeny, ktoré budú mať výrazný vplyv a budú sa podieľať na zvyšovaní významu geopolitiky.

Na záver by som ešte pár slovami zhrnula to, čo som napísala a zároveň odpovedala na otázku. Geografia je veľmi široký pojem, ktorý má v sebe obsiahnuté mnohé oblasti a sféry, či už z prírodného hľadiska alebo spoločenského. Spoločnosť má často skreslenú predstavu o geografii a stáva sa, že nechápe, prečo by politika mala byť jej súčasťou. Pripisujem to nielen neinformovanosti a naivite. No v prvom rade absencii dnešného žiaka, študenta či absolventa vnímať a pracovať so získanými informáciami v širšom kontexte a spojitostiach. Či ešte skôr, neznalosti, ako s týmito nadobudnutými vedomosťami v už spomínanom širšom kontexte pracovať a prepájať ich medzi sebou.

V školskej kultúre a hlavne v procese výučby majú byť spokojní nielen učitelia, ale aj žiaci a partneri školy. Táto spokojnosť je objektívne hodnotená kvalitou školy s pojmami ako úroveň školy, či úspešnosť školy. Vzdelávanie je osvojiť si vedomosti, zručnosti, hodnoty a správanie. Geografia a politika si idú ruka v ruke. Takže odpoveďou na prvotnú otázku je: - áno, je správne, ak učiteľ nie je obmedzovaný pri témach hodnotových a politických, a tak dokáže žiakom poskytnúť dobrý základ najdôležitejších vedomostí. Vedomostí, ktoré zvyšujú jeho všeobecný prehľad a tak zvyšujú aj predpoklad, aby bol sebestačný, vedel vyjadriť vlastný názor a stáť si za ním s rozumnými argumentami. Je to úloha učiteľa, zamerať sa na kvalitné vzdelávanie a viesť proces výučby k dosiahnutým výsledkom.