Prečo by sa učiteľ geografie nemal báť na vyučovaní otvárať politické a hodnotové témy?

Podľa môjho názoru sa učiteľ nemá báť otvárať politické témy alebo hodnotové, ale musí si dávať pozor na to, ako to podá daným žiakom. Pretože inak zmýšľa piatak, ktorý je ešte dieťaťom a veľa veciam nerozumie, a inak zmýšľa deviatak, ktorý už logickejšie uvažuje a je zrelší.

Ak vyučujúci otvorí dáku tému, tak by mal zdôrazniť alebo poukázať na skutočnosť, že je to jeho uhoľ pohľadu/ jeho názor, pretože nikdy nemôže vedieť ako to žiak/žiačka zinterpretuje rodičom.

Z vlastnej skúsenosti viem, že sa žiaci radi pýtajú na udalosti, na rôzne situácie, ktoré sa dejú vo svete, preto nie je na škodu, aby aj učiteľ geografie mal možnosť na otvorenie rôznych tém. Geografia ponúka dostatočný priestor pri niektorých učivách, aby sa vysvetlili aj politické problémy, napr. vojna v Afganistane. Veľakrát sa stáva, že žiaci majú na danú tému iný názor (názor od rodiča), a preto môže byť prínosné, aby sa o tom porozprávali a možno niektoré veci vysvetlili. Preto je vhodné, aby sa využívali aj medzipredmetové vzťahy, napr. z občianskej náuky.