Prečo by sa učiteľ geografie nemal báť na vyučovaní otvárať politické a hodnotové témy?

Patrí riešenie politickej situácie na hodiny geografie? Každý pedagóg určite vie, s ktorým ročníkom a na ktorých hodinách si môže dovoliť túto tému otvoriť. Je dôležité poznať mentálnu úroveň žiakov. Väčšina žiakov už vie, že problémy spoločnosti majú korene v rozdielnych politických, náboženských aj kultúrnych názoroch. A tým, že sa aj na hodinách geografie venujeme témam ako sú napríklad územné členenie krajín, ekonomika, hospodárstvo, hustota zaľudnenia, náboženstvá, demografické členenie sveta a tak ďalej, si myslím, že tieto témy idú ruka v ruke s politikou. Vzhľadom k tomu, že žijeme v demokratickom štáte a je tu sloboda slova prepájala by som svoje názory a skúsenosti s príbuznými témami.

Ak nechceme, aby žiaci boli len pasívnymi prijímateľmi informácií, je potrebné ich neustále motivovať. Ja využívam diskusiu, ktorá často zlepšuje atmosféru v triede.

Metódy výučby vnímame ako koordinovaný systém vyučovacích činností učiteľa a učebných aktivít žiaka, ktorý smeruje k dosiahnutiu výchovno-vzdelávacích cieľov. Účinné sú hlavne tie metódy, pri využívaní ktorých sú žiaci vedení k vytváraniu vlastných názorov, k racionálnej voľbe medzi dvomi myšlienkami, k zodpovednej debate o daných problémoch, k spolupráci s ostatnými, rešpektovaniu odlišných názorov, uvedomenie si, ako prežité skúsenosti môžu ovplyvniť postoje a vnímanie ľudí.

Aj my učitelia sme iba ľudia a je úplne v poriadku, že máme vlastný názor – nemusíme sa báť ho pred svojimi žiakmi a žiačkami prezentovať, ak tak urobíme s využitím argumentov, bez nútenia a s tým, že im jednoznačne ponecháme priestor pre vlastné rozhodnutie a vlastný názor.

Treba žiakov viezť ich k rešpektovaniu názoru, aby si vytvárali vlastný názor a treba si vypočuť názory iných.

Každý človek je zvláštnou osobnosťou a neexistujú dvaja takí ľudia, ktorí by sa vo všetkom zhodli alebo mali tie isté názory... Majú veľa spoločných názorov, ale v niektorých sa určite vylučujú, pretože majú iný pohľad na danú vec alebo situáciu. Mali byť sami sebou, vytvoriť si vlastné názory a pohľady na svet. Na vytvorenie názoru potrebujeme relevantné vedomosti, dostatočné skúsenosti a vžité postoje a hodnoty. Názor nemusíme mať na všetko. Nemať názor je úplne v poriadku. V poriadku však nie je vyjadrovať svoje názory, domnienky, alebo vyslovené hlúposti tým, ktorí to od nás nechcú – a to vrátane sociálnych sietí. V poriadku nie je ani nekritické myslenie a neschopnosť prijať kritiku.

Je vhodné používať otázku „prečo?“ A naučiť ich, že otázka“ prečo?“ neznamená, že žiak niečo povedal zle. Chcem vedieť ich súvislosti ako premýšľajú, čo ich viedlo k takému názoru, ako ich to napadlo atď.

V médiách pravidelne objavujeme správy o tom, že niekde sa začala vojna. Ďalšie záznamy hovoria že, priniesla mnoho nešťastia a utrpenia. Takéto správy poznáme od najstarších čias.

Najčastejšie však jedny krajiny napádajú druhé, aby rozšírili svoje územia alebo získali cenné suroviny. Niektoré vojny v minulosti trvali veľmi dlho. Známa je napríklad storočná vojna, ktorú v stredoveku medzi sebou viedli Anglicko a Francúzsko. Sporili sa o územie. V Európe bola aj tridsaťročná vojna, ktorá sa viedla z náboženských dôvodov. Aj na našom území sa odohrávali dlhoročne vojny. Slovenské obyvateľstvo veľmi trpelo hlavne počas tureckých výbojov. Tie s prestávkami trvali asi 150 rokov. Dňa 24. februára 2022 začalo Rusko inváziu na Ukrajinu. Prezident Vladimir Putin chce pravdepodobne dobyť veľkú časť Ukrajiny, alebo celé jej územie?

Priemyselná revolúcia prispela k rozvoju pozemných komunikácií, neskôr železníc a potom automobilov (ciest). To obmedzilo dominanciu morských mocností a vzrástol význam kontinentálnych mocností Rusko, Nemecko.

Aktuálne politik Kollár nie je známy len ako milovník krásnych žien, darí sa mu aj v biznise. Hneď po páde komunizmu kúpil hotel a lyžiarske vleky na Donovaloch v Nízkych Tatrách a pustil sa do podnikania. Dnes patrí táto lokalita k najnavštevovanejším bodom na turistickej mape Slovenska. Proti výstavbe však dlhodobo protestujú ochranári. Podľa nich už treba stopnúť takéto developerské projekty alebo ich aspoň zvažovať veľmi citlivo

Čína a India majú spoločnú dlhú hranicu no nie sú ani politicky, ani kultúrne príbuzné. Keby medzi týmito krajinami došlo k vojenským konfliktom nebolo by to prekvapením. Ale oddeľuje ich najvyššie pohorie sveta, cez ktoré by sa asi ťažko prechádzalo.

Existuje veľa dôvodov prečo vynikajú konflikty: bohatstvo, rasa, naboženstvo, politika. To sú témy, ktoré sa preberajú na geografii. Takto by som mohla písať o mnohých ďalších prepojeniach politiky s geografiou ale i mnohými inými predmetmi.

Myslím, že prepojenie školského prostredia a spoločenského diania ako dvoch svetov, ktoré nie je možné oddeliť.

Geografické pomery ovplyvnili vývoj celého ľudstva a dodnes ovplyvňujú správanie politikov. Ich rozhodnutia sú limitované pohoriami, riekami a oceánmi. Každá politická činnosť je spätá s konkrétnym priestorom. V histórii každého národa a štátu možno nájsť pôsobenie geografického prostredia. Takže, myslím si, že by sa učiteľ geografie nemal báť na vyučovaní otvárať politické a hodnotové témy.