Názory a postoje učiteľa na hodinách geografie

Mal by učiteľ geografie na vyučovaní otvárať politické a hodnotové témy? Moja krátka odpoveď znie: Áno, mal by.

Našťastie vo vyučovacom procese sa často stretávam s otázkami: *Prečo?, Načo?, Ako?, Čo si o tom myslíte vy?* Teším sa týmto otázkam, lebo pre mňa znamenajú, že žiaci sú prítomní na hodine, a že ich daná téma zaujíma. Síce iba tretí rok vyučujem geografiu, už viac krát sme sa dotkli takých citlivých tém, ktoré vyžadovali otváranie diskusie: napr. migrácia obyvateľstva (v dedine, kde žijem a pracujem máme aj pobytový tábor pre migrantov) , náboženské konflikty, výrub amazonského pralesu, atď.

Mám vyštudovanú kombináciu maďarský jazyk a literatúra - história. Nás, historikov vždy viedli tak, aby sme pracovali s prameňmi a na hodinách dejepisu aj svojich žiakov sme oboznámili s prameňmi poukazujúce na tie isté diania s viacerých uhlov pohľadu. No nakoniec nejaké závery, hodnotenia z nich musíme vyvodiť – a to isté očakávame od svojich žiakov.

Na hodinách maďarskej literatúry častokrát dorazíme na problém, že poznatky z dejepisu nie sú synchrónne s potrebnými poznatkami z literatúry. Napríklad od polovice 8. ročníka vysvetľujeme tvorbu takých autorov, ktorí žili a tvorili aj počas 2. svetovej vojny. No však z dejepisu 2. svetovú vojnu vyučujeme iba v polovici 9. ročníka. V takýchto prípadoch musím svojim žiakom priblížiť situáciu skrátene, zjednodušene, t.j. podľa seba v takom rozsahu, aby dané dielo pochopili. A aj na týchto hodinách sú časté otázky tipu čo si o tom myslíte vy? Ako aj na hodinách občianskej náuky (ja som už len taká univerzálna vojačka...). Na hodinách občianskej náuky máme najviac priestoru na debaty o aktuálnych, niekedy aj o politických otázkach. No však nemôžem sa sformovať, že som vševedúca, a iba môj výklad môže byť tá správna cesta.

Suma sumárom, myslím si, že keď dostaneme otázku, a cieľom tejto otázky nie je iba ťahanie času, tak povinnosťou učiteľa je odpovedať na otázky žiakom. A tie sú najlepšie hodiny, keď dokážeme konfrontovať viaceré názory, vznikne diskusia a na konci dokážeme prijať, či akceptovať názory. Lebo častokrát sa zabúda na to, že cieľom a úlohou školy je nielen vzdelávanie, ale i výchova. A vychovávať bez vzoru, vyjadrenia vlastného názoru, či postojov by nebolo hodnoverné. Osobne si myslím, že učiteľ na svojich hodinách, ale aj mimo vyučovacieho procesu by mal byť vzorom pre svojich žiakov. Mal by predstavovať hodnotný zdroj informácií. Musíme si spriateliť s tým, že sme akýmsi influencermi, chceme, či nie.