**Prečo by sa učiteľ geografie nemal báť na vyučovaní otvárať politické a hodnotové**

**témy?**

Politika v školách bola a je citlivá téma. Napriek tomu, že diskusia o politike je pre mnohých učiteľov strašiakom, má svoje miesto aj na pôde školy. Dotýka sa každého z nás a ak chceme zo žiakov vychovať uvedomelých a zodpovedných občanov, musíme rozvíjať ich občianske, a teda aj politické, kompetencie už v škole.

V minulosti politici museli zohľadňovať pri svojich politických rozhodnutiach geografické poznatky o krajine, zemi, klíme a obyvateľoch. Vývoj v spoločnosti neustále prináša nové otázky a diskusie o podobe politickej organizácie sveta, jej zmenách či možných dopadoch. Výučba študentov geografie má primerane pripraviť na zhodnotenie a interpretovanie prebiehajúceho vývoja. Geografia má prispieť k posilneniu poznatkovej bázy potrebnej na prijímanie adekvátnych rozhodnutí študentov v praxi či formovaniu ich občianskych postojov. Predmet výskumu politickej geografie je veľmi široký, neustále sa mení, v zásade však ide o skúmanie pôsobenia politických subjektov a javov v priestore, ako aj vplyv jednotlivých prvkov priestoru na politické subjekty a javy. Od počiatku politickej geografie je najdôležitejším predmetom jej výskumu problematika štátu. Politická geografia má interdisciplinárny charakter a je tak vedou geografickou, ako aj vedou politickou.

Prečo by sa učiteľ geografie nemal báť na vyučovaní otvárať politické a hodnotové témy? Každý z nás sa politickým a hodnotovým témam vyhýba. Patrí vlastne politika do škôl? Z každej strany počúvame, že tieto témy by nemali patriť do škôl. Ak so žiakmi nebudeme dôkladne diskutovať o politických a hodnotových témach, môžeme očakávať, že žiaci v budúcnosti nebudú schopné týmto témam pristupovať zodpovedne. Ďalej si nebudú uvedomovať postavenie k svojich občianskym a rodinným povinnostiam, ktoré ich budú v celom živote sprevádzať. Avšak neexistuje žiadny návod, ako sa s deťmi rozprávať ohľadne týchto tém. Práveže je na učiteľovi geografie, aby si zvolil najlepšiu metódu, ktorá bude fungovať v triede. Rozhodne by nemal oddeľovať spoločenský život od školského a teda skúsme svojich žiakov, čo najlepšie nasmerovať ich v živote.

Chceli by sme flexibilne reagovať na otázky od žiakov? Je nevyhnutné, aby sme mali dostatočný prehľad o aktuálnych udalostiach. Sledujme spoločenské dianie, čítajme správy z overených zdrojov. Zapájajme sa do občianskych a dobrovoľníckych aktivít a buďme sami občanmi, akých zo žiakov chceme vychovať. Žiaci dnes vedia oveľa rýchlejšie získať základné informácie, sú flexibilní a schopní v organizácii. Avšak oproti minulosti ťažšie prijímajú autoritu, pracujú skôr klipovito ako systematicky a očakávajú rýchly výsledok. Tieto fakty nie sú vo veľkej miere premietnuté do procesu vzdelávania na strednej škole. Budeme ich reflektovať cez projekt, čomu prispôsobujeme metodiku jednotlivých aktivít. Prebudenie záujmu žiakov o verejné dianie a získanie kompetencií, konštruktívne rozmýšľať o verejných problémoch sú zásadné predpoklady pre to, aby boli pripravení zapojiť sa do diskusie s tvorcami politík. Aby vedeli sami prísť s návrhmi riešenia problémov, ktoré tvorcom politík predložia a budú schopní ich obhájiť.

Našou úlohou však nie je presvedčiť žiakov, aby sa pridali na jednu či druhú stranu, ale naučiť deti vyjadriť svoj názor a zároveň tolerovať názory iných. Pomôžme žiakom pochopiť, že pri tvorbe názoru sme všetci slobodní a vštepujme im myšlienku, že na to, aby sme mohli spoločne diskutovať, nemusíme spolu súhlasiť. Pozitívny vzťah učiteľa a žiaka má byť založený na empatii, láskavosti, trpezlivosti a pomoci výrazne ovplyvňuje účinnosť výchovy, lebo je orientovaný na druhých, vzbudzuje u žiaka dôveru k druhým osobám. A práve dôvera je najspoľahlivejším spôsobom ako rozvíjať u žiaka potenciálne pozitívne črty a morálne hodnoty. Jedine cez pozitívny postoj k iným sme schopní rozvíjať samých seba. Učiteľ a jeho správanie môže pre žiaka predstavovať pozitívny vzor, na základe ktorého si vytvorí kladný postoj k nemu a vzdelaniu vôbec, ale môže to byť i naopak. Dobrý učiteľ poskytuje žiakom príklad dospelého, akým sa môže stať.

Hovoriť so žiakmi o aktuálnom dianí v politike nemusí znamenať propagáciu politických strán či pretláčanie jediného “správneho” názoru. Sústreďme sa na politiku na úrovni hodnôt a praktického fungovania štátu. Otvárať diskusiu o kľúčových témach, akými sú napríklad základné demokratické princípy alebo ľudské práva, môžeme aj bez prejavu sympatií ku konkrétnym politikom či stranám.

Nebojme sa na hodinách geografie sprostredkovať žiakom informácie aj inak než len cez teóriu v učebniciach, ale  čerpajme príklady z diania okolo nás. Skvelým pomocníkom diskusie o aktuálnych udalostiach môžu byť napríklad televízne debaty, novinové články, obrázky, ktoré sú žiakom blízke a dokážu hodiny obohatiť. Nenechajme sa zastrašiť, že politika do školy nepatrí. Práve naopak, ovplyvňuje každodenný život učiteľov geografie, rodičov a žiakov. Všetci hovoria o politike, a preto nie je dôvod školu izolovať.

Mnoho z nás sa týmto témam vyhýba, pretože majú tendenciu rozdeľovať. Vytvorme teda v triede bezpečné prostredie, kde sa deti nebudú báť zdieľať svoje názory a ukážme im, že na nich skutočne záleží. Myslím si, že učiteľ geografie by mal na vyučovaní otvárať hodnotové a politické témy. My sami poznáme svojich žiakov najlepšie, a preto je na nás, aby sme zvolili metódu, ktorá bude v triede fungovať.